CELEX: 62019CN0362
Language: mt
Date: 2019-05-06 00:00:00
Title: Kawża C-362/19 P: Appell ippreżentat fis-6 ta’ Mejju 2019 mill-Kummissjoni Ewropea mis-sentenza mogħtija mill-Qorti Ġenerali (Ir-Raba’ Awla) fis-26 ta’ Frar 2019 fil-Kawża T-865/16, Fútbol Club Barcelona vs Il-Kummissjoni

15.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 238/11
            
         
      Appell ippreżentat fis-6 ta’ Mejju 2019 mill-Kummissjoni Ewropea mis-sentenza mogħtija mill-Qorti Ġenerali (Ir-Raba’ Awla) fis-26 ta’ Frar 2019 fil-Kawża T-865/16, Fútbol Club Barcelona vs Il-Kummissjoni
      (Kawża C-362/19 P)
      (2019/C 238/14)
      Lingwa tal-kawża: l-Ispanjol
      
         Partijiet
      
      
         Appellanti: Il-Kummissjoni Ewropea (rappreżentanti: P. Němečková, B. Stromsky u G. Luengo, aġenti)
      
         Partijiet oħra fil-proċedura: Fútbol Club Barcelona u Ir-Renju ta’ Spanja
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata;
               
            
                  —
               
               
                  tibgħat lura l-kawża quddiem il-Qorti Ġenerali;
               
            
                  —
               
               
                  tirriżerva l-ispejjeż.
               
            
         Aggravji u argumenti prinċipali
      
      Il-Qorti Ġenerali wettqet żball ta’ liġi fl-interpretazzjoni tagħha tal-Artikolu 107(1) tat-Trattat u, b’mod partikolari, fl-interpretazzjoni tal-kunċett ta’ vantaġġ tal-għajnuna mill-Istat u tad-dmir ta’ evalwazzjoni tal-eżistenza tal-imsemmi vantaġġ mill-Kummissjoni. Dan l-uniku aggravju jista’ jinqasam f’żewġ partijiet, li jirriżultaw mill-iżball ta’ liġi identifikat:
      
                  —
               
               
                  fl-ewwel lok, il-Kummissjoni tqis li l-Qorti Ġenerali wettqet żball meta kkonkludiet li l-eżami għad-determinazzjoni dwar jekk sistema fiskali speċifika tagħtix vantaġġ lill-benefiċjarji ma jirrikjedix biss l-analiżi tal-kriterji inerenti u stabbiliti tas-sistema eżaminata, li jistgħu iqiegħdu lill-benefiċjarji f’pożizzjoni iktar favorevoli meta mqabbla ma’ impriżi oħra suġġetti għas-sistema ġenerali, iżda li l-imsemmija evalwazzjoni tirrikjedi wkoll l-analiżi tal-elementi sfavorevoli prodotti minn ċirkustanzi esterni għas-sistema u li jvarjaw għal kull sena fiskali, anki meta dawn l-elementi sfavorevoli jkunu aċċidentali u ma jkunux tali li jinnewtralizzaw sistematikament il-vantaġġ u li, barra minn hekk, ma jistgħux jiġu previsti f’eżami ex ante tas-sistema.
               
            
                  —
               
               
                  fit-tieni lok, anki fuq il-bażi ta’ din l-evalwazzjoni żbaljata tal-kunċett ta’ vantaġġ, il-Qorti Ġenerali tinterpreta b’mod żbaljat l-obbligu ta’ diliġenza tal-Kummissjoni fil-kuntest tal-eżami tal-eżistenza ta’ skema ta’ għajnuna u twettaq żball ta’ liġi fir-rigward tal-oneru tal-prova li l-Kummissjoni għandha sabiex turi l-eżistenza ta’ vantaġġ f’dan il-każ.